## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2017. július 17-i rendkívüli nyílt üléséről***

 Határozat: 96-98/2017.(VII.17.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2017. július 17-i rendkívüli nyílt üléséről |
| *Jelen vannak:* | Bebes István, Faragó Gábor, Tóth Gábor, Geosics László, Bán Miklós, Ferencz Gyula, Czvitkovics Gyula, Szabó Ferenc, Csák Tamás, dr. Hadnagy Ádám, Auer Miklós képviselő-testületi tagok  |
| *Távol van:* | Tompa László képviselő-testületi tag |
| *Tanácskozási joggal meghívottak közül jelen van:*  |
|  | Károly Veronika aljegyző Némethné Simon Mária, a Gazdasági és Pénzügyi Iroda vezetője Buti László Tibor Közszolgálati Iroda vezetőjeKörmendy-Szalai Mónika a Projekt Iroda vezetője  |

Bebes István polgármester köszönti a megjelenteket és megállapítja, hogy a Képviselő-testület az ülésen 11 fővel jelen van, az határozatképes, az ülést 08 óra 00 perckor megnyitja. Bebes István polgármester kéri a napirend elfogadását.

A Képviselő-testület a javaslatot 11 igen szavazattal elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Rendkívüli kormányzati támogatás kapcsán döntéshozatal

Előterjesztő: **Bebes István** polgármester

1. A TOP-3.2.1-16 kódszámú „Önkormányzati épületek energetikai korszerűsítése” című pályázati felhívással kapcsolatos döntések meghozatala

Előterjesztő: **Bebes István** polgármester

**N A P I R E N D:**

**1./ Rendkívüli kormányzati támogatás kapcsán döntéshozatal**

Előterjesztő: **Bebes István** polgármester

 *(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Körmendnek lehetősége van rendkívüli kormányzati támogatás igénylésére, de ezt tartalommal kell megtölteni, ennek a tartalomnak igazodnia kell ahhoz a város különböző területein lévő problémához, amit korábban jeleztek a BM felé. Az idei évben már kellett különböző feladatok megoldására forrást elosztani, nyílván a pénzügyi iroda és a városüzemeltetési iroda közösen vette csokorba azokat a feladatokat, melyek megoldása passzol ahhoz a kérelemhez, melyet a korábbi időszakban elküldtek. Most azt kérik tőlük, hogy egy csatolt határozati javaslatot a képviselő testület részéről küldjenek meg, hogy ez a rendkívüli támogatás kiutalható legyen. Ez nem egyezik meg a működőképességet segítő támogatás megítélésével, jegyzi meg Bebes István polgármester.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**96/2017.(VII.17.) önkormányzati határozat**

Körmend város Önkormányzata Képviselő-testülete elhatározza, hogy a települési önkormányzatok rendkívüli támogatására pályázatot nyújt be a működőképessége megőrzésére, valamint feladatellátást veszélyeztető helyzet elhárítása érdekében szükséges fejlesztésre, felújításra 83.486eFt összegben a pályázati kiírásban meghatározottak szerint az ADATLAP, valamint a KIEGÉSZÍTŐ ADATOK alapján.

A rendkívüli kormányzati támogatást az Önkormányzat a városi és intézményi kamerarendszer bővítésére és fenntartására, városi utak, járdák felújítására, a körmendi Batthyany kastélyegyüttes egyes ingatlanrészeinek állagmegóvására, felújítására, illetve a Kastély területén található volt cipőgyári épületek bontási terveinek elkészítésére kívánja elszámolni.

Felelős: polgármester a pályázat benyújtására

Határidő: azonnal

**2./ A TOP-3.2.1-16 kódszámú „Önkormányzati épületek energetikai korszerűsítése”**

 **című pályázati felhívással kapcsolatos döntések meghozatala**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a TOP programok keretein belül a Regionális Fejlesztési Operatív Programok Irányító hatósága hirdette meg a pályázatot. A benyújtási határidő 2017. augusztus 15-e. A pályázat egy összetett feladatot is jelenthet, hiszen a pályázható összeg jelen pillanatban 300 millió forint. Az épületek energetikai felmérése fontos, hiszen anélkül a pályázat nem nyújtható be, illetve meg kell találni azokat az indokokat, amik alapján a pályázaton el tudnak indulni. Éppen ezért lett meghatározva a Körmend, Munkácsy Mihály utca 1. és/vagy Körmend, Hunyadi utca 8., ez függ attól is, hogy ki nyújtja be, melyik épületre és mire ad majd lehetőséget a pályázat.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**97/2017.(VII.17.) önkormányzati határozat**

Körmend Város Önkormányzatának Képviselő-testülete

* pályázatot kíván benyújtani a „Önkormányzati épületek energetikai korszerűsítése” című TOP-3.2.1-16 kódszámú pályázati felhívásra, az elvégzett energetikai számítások alapján igényelhető maximális vissza nem térítendő pályázati támogatásra.
* felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: pályázati felhívás szerint

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal elfogadja, és a következő határozatot hozza:

**98/2017.(VII.17.) önkormányzati határozat**

Körmend Város Önkormányzatának Képviselő-testülete felhatalmazza a polgármestert arra, hogy az épületenergetikai pályázatra tekintettel megállapodást kössön a Markusovszky Egyetemi Oktatókórházzal, valamint az Állami Egészségügyi Ellátó Központtal a körmendi volt járóbeteg szakellátó épületének használata tárgyában.

További kérdés, vélemény nem hangzik el. Bebes István polgármester a Képviselő-testület ülését 08 óra 10 perckor bezárja.

K. m. f.

 Bebes István dr. Stepics Anita

 polgármester jegyző